Bridge 1: Introduktion af THY BRIDGE

**Vil du gerne blive bedre til bridge**, så har du her muligheden – helt gratis! Konceptet giver dig det meste af det, du søger. Meget af den alm. kendte bridgeviden er her forsøgt samlet!

Det skrevne er, som jeg ønsker at spille Bridge – ikke at alt er med – men der er på mange måder bridge fra A til Z !

Normbladene er tiltænkt den almindelige bridgespiller med rimeligt kendskab til grundreglerne. Det meste af materialet er alm. gældende regler inden for Bridge, dog er der, hvor jeg har vurderet, at reglerne er for svære at lære, selv konstrueret nogle. Det drejer sig særligt om Bridge 3,4, 5, 8 (Metode THY 1 -6), men også andre steder er der foretaget ændringer!

Mange spillere er ældre, inden de begynder at lære Bridgespillet og vil derfor have sværere ved at lære komplicerede konventioner. Som før nævnt så er disse normblade så simplificeret, at nybegyndere efter f.eks. et par års undervisning, kan have stor fordel af brugen.

Konceptet kan bruges således:

1. Vigtigste **-** ved at du selv kan ændre på stoffet, så får du dit eget Bridge grundmateriale – lige det du og din makker ønsker at spille efter – en **Makkeraftale!**
2. Lære nye regler f.eks. ”Metode Thy 1-6.”
3. Ved gennemlæsning - hurtig opdatering.
4. Kan lære bridge på en anden måde – koncentreret tekst, huskelister m.v.

De forskellige normblade giver ikke løsninger på alt – derfor bør du selvfølgelig læse så meget om emnet som muligt. Så arbejd selv med materialet og tilføj/ slet, når du opdager/konstruerer nye muligheder.

 NB: Thy Bridge er gennemgået og godkendt af Orla Andersen – formand for Thisted Bridgeklub

 **BRIDGE** - en berigende fornøjelse

Normbladene er:

Bridge 1 : Introduktion af ”THY BRIDGE”

Bridge 2 : Åbningsmeldinger + Genåbning

Bridge 3 : Svar på åbning i farve + Alternativ åbning i hj/ sp ( Metode THY 1) + 2 kl ( Metode THY 2)

 + 2 ru ”Multi” (Metode THY 3) + Splinter + Cuebid

Bridge 4 : Svar på åbningen 1 eller 2 ut ( Metode THY 4)

Bridge 5 : Indmeldinger ( Metode THY 6 )

Bridge 6 : Åbner, Svarer, Indmelder og Forsætters evt. 1’ melding

Bridge 7 : Konventioner

Bridge 8 : Spærremeldinger + forsvar for disse – ( Metode THY 5 )

Bridge 9 : Åbner og Svarers 2’ melding

Bridge 10: Diverse viden/ oplysninger/ huskelister + Åbners og Svarers 3’ melding

Ing. Ole Nygaard – tlf. 23963551 - 1/5/2025 – kontakt@thybridge.dk - www.thybridge.dk